CELEX: 32007R1440
Language: sk
Date: 2007-12-05 00:00:00
Title: Nariadenie Komisie (ES) č. 1440/2007 z  5. decembra 2007 týkajúce sa zatriedenia určitých druhov tovaru do kombinovanej nomenklatúry

7.12.2007   
            
            
               SK
            
            
               Úradný vestník Európskej únie
            
            
               L 322/10
            
         
      NARIADENIE KOMISIE (ES) č. 1440/2007
   z 5. decembra 2007
   týkajúce sa zatriedenia určitých druhov tovaru do kombinovanej nomenklatúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry priloženej k nariadeniu (EHS) č. 2658/87 je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               Nariadenie (EHS) č. 2658/87 stanovuje všeobecné pravidlá na interpretáciu kombinovanej nomenklatúry. Tieto pravidlá sa taktiež uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie delenie a ktorá je stanovená v osobitných ustanoveniach Spoločenstva s ohľadom na uplatňovania tarifných a iných opatrení vzťahujúcich sa na obchod s tovarom.
            
         
               (3)
            
            
               Podľa vyššie uvedených všeobecných pravidiel by mal byť tovar opísaný v stĺpci 1 tabuľky uvedenej v prílohe zatriedený pod kód KN uvedený v stĺpci 2 na základe dôvodov uvedených v stĺpci 3 tabuľky.
            
         
               (4)
            
            
               Je vhodné zabezpečiť, aby sa na záväzné informácie o nomenklatúrnom zatriedení tovaru vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré nie sú v súlade s týmto nariadením, mohol držiteľ naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia uvedené v tomto nariadení sú v súlade so stanoviskom Výboru pre Colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe je v kombinovanej nomenklatúre zatriedený pod kód KN uvedený v stĺpci 2 tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. decembra 2007
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením (ES) č. 580/2007 (Ú. v. EÚ L 138, 30.5.2007, s. 1).
   
      (2)  Ú. v. ES L 302, 19.10.1992, s. 1. Nariadenie naposledy zmenené a doplnené nariadením (ES) č. 1791/2006 (Ú. v. EÚ L 363, 20.12.2006, s. 1).
   
      PRÍLOHA
      
                  Opis tovaru
               
               
                  Zatriedenie
                  (kód KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Malá, samolepiaca obálka s rozmermi približne 40 × 50 mm, ktorá pozostáva z dvoch tepelne spojených fólií plastovo-hliníkového komplexu a obsahuje vzorku parfumu vo forme gélu. Názov parfumu je tlačený na obálke.
                              Fólia sa dá oddeliť tak, že sa otvorí vzorka parfumu, ktorá je v množstve dostatočnom na navoňanie po nanesení na zápästia.
                              Výrobok nie je určený na predaj v malom. Je určený na nalepenie na brožúry, letáky, pohľadnice alebo reklamné stránky v časopisoch s obrázkami a textami určeným na propagáciu daného parfumu.
                           
                        
               
                  3303 00 10
               
               
                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry, poznámkou 2 k triede VI a znením kódov KN 3303 00 a 3303 00 10.
                  Výrobok má byť zatriedený ako parfum do podpoložky 3303 00 10, pretože parfum je v množstve dostatočnom na navoňanie ľudského tela.
               
            
                  
                              2.
                           
                           
                              Tlačená stránka reklamy formátu A4, čiastočne alebo úplne prehnutá. Na stránke pod prehybom je nanesená vzorka parfumu vo forme mikrokapsúl, pasty alebo prášku. Prehyb je tepelne spojený.
                              Nadvihnutím prehybu sa otvorí vzorka parfumu, ktorá je v množstve nepostačujúcom na navoňanie po nanesení na zápästia.
                              Výrobok nie je určený na predaj v malom. Je určený na vloženie do časopisov a podobného tovaru s obrázkami a textami určenými na propagáciu daného parfumu.
                           
                        
               
                  4911 10 90
               
               
                  Zatriedenie je určené všeobecnými pravidlami 1, 3 písm. b) a 6 pre interpretáciu kombinovanej nomenklatúry a znením kódov KN 4911, 4911 10 a 4911 10 90.
                  Výrobok nemôže byť zatriedený do podpoložky 3303 00 10, pretože parfum je v množstve nepostačujúcom na navoňanie ľudského tela.
                  Výrobok má byť zatriedený do podpoložky 4911 10 90 ako tlačené reklamné materiály, keďže podstatný charakter dáva tlačená reklama (Vysvetlivky Harmonizovaného systému ku kapitole 49, všeobecne, prvý odsek).